Ungal s teqbaylit d ungal yettwarun s teqbaylit, ihi tutlayt d asefren agejdan deg usismel gar wungal s teqbaylit d wungalen-nniḍen. Talalit n wungal-a yella-d deg tegnit n ẓẓmek, imi tutlayt iseg yettwaru d tin ur nesɛi aẓayer almi d iseggasen n 2000, imeɣriyen d yimura d wid yettwasilɣen s tutlayin-nniḍen ladɣa taɛrabt d tefrensist, d ayen i yeǧǧan asnulfu neɣ taɣuri n wungal s teqbaylit ad yili kan s wudem n timuɣnest neɣ s wudem n unadi n tezrawin.